ক্ৰমাৎ যুদ্ধৰ ফালে গতি কৰিছে ৰাছিয়া-ইউক্ৰেন বিবাদে। ইউক্ৰেন সীমান্তত ৰাছিয়াৰ সৈন্যৰ সঞ্চালন বৃদ্ধি পোৱাৰ পাছতে ইউক্ৰেইনৰ ৰাষ্ট্ৰপতি ভলোডিমিৰ জেলেনস্কিয়ে দেশখনৰ সামৰিক বাহিনীক সষ্টম হ'বলৈ নিৰ্দেশ দিছে।
জেলেনস্কিয়ে কয় যে ইউক্ৰেইন চৰকাৰে পৰিস্থিতিৰ সকলো সাম্ভাব্য পৰিৱৰ্তনৰ বাবে ইউক্ৰেইনৰ সেনাৰ প্ৰস্তুতি বৃদ্ধি কৰাটো নিশ্চিত কৰিব।
ইফালে, ইউক্ৰেইনৰ ডনবাছ অঞ্চলত ইউক্ৰেইনৰ চৰকাৰী বাহিনী আৰু বিচ্ছিন্নতাবাদী সকলৰ মাজত যুঁজ তীব্ৰতৰ হোৱা বুলি জানিব পৰা গৈছে।
শেহতীয়াকৈ প্ৰকাশিত কিছু ছেটেলাইট ছবিত ৰাছিয়াৰ সৈন্য ইউক্ৰেইনৰ দক্ষিণ, পূব আৰু উত্তৰ সীমাত জমা হোৱা দেখিবলৈ পোৱা গৈছিল।
"ইউক্ৰেন এখন শান্তিপূৰ্ণ ৰাষ্ট্ৰ। আমি শান্তি বিচাৰো। কিন্তু যদি আমি আজি নীৰৱ হৈ থাকোঁ, তেতিয়া কাইলৈ আমি শূন্য হৈ পৰিম।" ইউক্ৰেইনৰ ৰাষ্ট্ৰপতি ভলোডিমিৰ জেলেনস্কিয়ে কয়।
ৰাছিয়াৰ ৰাষ্ট্ৰপতি ভ্লাদিমিৰ পুটিনে ইউক্ৰেইনৰ বিচ্ছিন্নতাবাদী অধিকৃত ডনেটস্ক আৰু লুহানস্ক অঞ্চলৰ স্বাধীনতাক স্বীকৃতি দিয়াৰ পিছত ৰাছিয়াৰ সৈন্যই ইতিমধ্যে ইউক্ৰেইনৰ ডনবাছ অঞ্চললৈ স্থানান্তৰিত হৈছে বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
